**Az elme fontossága**

A menny nyelve teljesen eltér a földi nyelvünktől. A mennynek a nyelve sokkal sokszínűbb, átfogóbb. A mi anyanyelvünk sokkal inkább limitált, korlátozott a kifejezéseiben, terjedelmében, amikor a szellemvilágnak a nyelvéhez hasonlítjuk, Istennek a nyelvéhez. Tudod, amikor beleszülettél Isten Királyságába, meg kellett tanulnod egy új nyelvet, mégpedig a Menny Királyságának a nyelvét. A Menny Királyságának a nyelve sokkal magasabb szintű, mint az anyanyelvünk, akár az angol, a magyar, vagy bármelyik is legyen az. Ez ugyanolyan, mint amikor elmész egy külföldi országba, ahol nem beszélik a te nyelved, az angolt, vagy a magyart, akkor ott nagyon nehéz kommunikálni. Én éltem Kaledóniában, egy francia nyelvterületen. Ott nem beszéltek egyáltalán angolul, csak franciául. És elhiheted nekem, nagyon nehéz volt kommunikálni. Ha nem ismered annak az országnak a nyelvét, akkor meg kell azt tanulnod ahhoz, hogy kommunikálni tudj az abban az országban élő emberekkel. Amikor te beleszülettél Isten Királyságába, a Menny Királyságába, meg kellett tanulnod a Menny Királyságának a nyelvét - és a szellemvilág nyelvébe beleérthetjük a szavakat, az érzéseket vagy érzelmeket, látásokat vagy látomásokat, képeket, az intuitív, tehát ráérző megismeréseket, ki nem mondott kommunikációt. Tehát ez a fajta kommunikáció, amit nem is mondunk ki, a szellemvilágnak már egy újabb szintje.

Feltetted már magadban azt a kérdést, hogy miért nem tudja Isten csak úgy egyszerűen elmondani a dolgokat? Miért kell neki szimbolikus kifejezéseket használnia, képeket, látásokat, álmokat, és így tovább? Nos, ahogy mondtuk korábban, a szellemvilág nyelve sokkal magasabb szintű, mint az emberi nyelv. Az emberi nyelvünk nagyon sekélyessé vált a bűnbeesés miatt. Biztos vagyok benne, hogy Ádámnak sokkal magasabb szintű kommunikációja volt, mint nekünk. Ő még az állatokkal is tudott beszélgetni. Egy olyan nyelvvel rendelkezett, mely sokkal magasabb szintű volt, mint a mai nyelvünk. De a bűnbeesés ezt besározta. Az emberi nyelv átmegy először is az elménken, utána jut el a szellemünkbe, tehát a szívünkbe. De a szellem nyelve, a szellemi világ nyelve először is a szívbe jut, a szellembe, és nem csupán tényeket tartalmaz, hanem érzéseket, hangulatot. És mindazokat a dolgokat, amikről beszéltünk. Tudod, a szellem nyelvében egy kép felér ezer szóval. Az Úr adhat egy képet valamiről, ami nagyon világos és egyértelmű lehet. De nagyon sok szóra lenne szükségünk ahhoz, hogy leírjuk annak a képnek a tartalmát. Miért kellene, hogy rengeteg sok szót használjon az Úr, hogyha adhat egy képet is, ami sokkal magasabb szintű, és sokkal nagyobb látókörrel rendelkezik és átfogóbb, különösen, hogyha még érzéseket is ad hozzá. Hogyha érzéseket ad a nyelvhez, akkor megint csak sokkal magasabb szintű a megértésed. Tehát látjuk azt, hogy a mennyei nyelv sokkal magasabb szintű, mint az emberi nyelv. Oké?

Most pedig az elme fontosságát fogjuk megvizsgálni. A karizmatikusok nagyon sokszor aláássák, lealacsonyítják az elme fontosságát, az elme használatának fontosságát. Úgy gondolják, minden csak a Szellemről szól. Minden csak Istenről szól, minden csak a Szellemről szól. És sokszor az elme használatát befeketítik. És tudjátok, nagyon sok olyan tanítás van, ami körbejárt, ami szerint meg kell halnunk a saját lelkünknek, meg kell halnunk a fizikai testünknek. De ez félrevezetés, ez hamis! Hiszen nem járhatsz úgy Istennel szellemben, ha nem a szellemeddel, a lelkeddel és a testeddel együtt jársz vele. És van egy szinte alig észrevehető egybeolvadás, egység ezek között. Nekünk az ótermészetünket, a régi természetünket kell megtagadnunk. De most már Krisztusban új teremtések vagyunk. Ámen? És nagyon-nagyon fontos, hogy ezt megértsük, és meg fogjuk ezt ma vizsgálni.

Az emberek elmennek szemináriumokra, könyveket olvasnak el arról, hogyan hallhatják meg Isten hangját. És szinte minden egyes alkalommal ennek a legfontosabb eleme vagy része kimarad. És az emberek frusztrálttá válnak, mert nem működik. Olyan hosszú időn keresztül úgy állította be ez a tanítás, hogy a testünk az gonosz, a lelkünk is gonosz, azokat meg kell tagadnunk. És ez egy félrevezetés, ez egy hazugság. Az Úr Jézus Krisztus nagyon sokféle úton-módon, nagyon különböző módokon fog veled kommunikálni. És amikor azt a szót használom - és meg kell néznünk néhány kifejezést -, hogy az Úr Jézus Krisztus kommunikál veled, akkor nem csak Jézusra gondolok, hanem az Úrra, a Szent Szellemre, Istenre, az Atyára. Ezeket szinonimaként használjuk. Úgy gondolom, jogos azt mondani, hogy mind a hármójukra gondolok, Istenségre. Amikor Istent mondok, Isten szól hozzánk, tehát az Atya, a Fiú és a Szent Szellem. A Szent Háromság egy és ugyanaz. Természetesen a Biblia megkülönbözteti a hármat, mint három különböző személyt, mégis, mint egyet. Mindhárman külön valóság, külön létező lények, de mégis egyek. Amikor arról beszélünk, hogy Istentől hallunk, akkor arról beszélünk, hogy hallunk az Úrtól, a Szent Szellemtől, az Atyától, Jézustól. Az angyaloktól is hallhatunk. Tehát amikor erről beszélünk, akkor egy szóval úgy fejezném ki, hogy az Istenséggel való kommunikáció az, amiről beszélünk. Oké?

Szóval, csakhogy ne legyen semmilyen félreértés ebben, az Istenséget nagyon nehéz megérteni. Mivel három személy van, mégis egyek, és ezt nagyon nehéz megérteni. Valaki kérdezett engem, hogy definiálni tudnám-e az Istenséget? Hát, ezt egyszerűen képtelenség megtenni. Igen, az Igéből adhatok néhány olyan dolgot, amiből megérthetjük egy picit. És nézzük is meg egy kicsit. Három személyről van szó: az Atyáról, a Fiúról és a Szent Szellemről. Ők mindhárman Isten. Isten, mint Atya, Isten, mint Jézus, Isten, mint Szent Szellem. De a Fiú nem a Szellem, a Szellem nem a Fiú, a Szellem nem az Atya, az Atya nem a Szellem. A Fiú sem az Atya, az Atya pedig nem a Fiú. Mégis Isten. Isten, mint Atya, Isten, mint Fiú, Isten, mint Szellem. Jól összezavarodtál most már? Sok időmbe telt, míg én is megértettem és összeraktam magamban az Ige alapján. Mégis nagyon kis értelemben tudjuk ezt felfogni, vagy megérteni. A Szent Háromságot megérteni elég nehéz emberi elménkkel, de amikor arról beszélünk, hogy hallunk Istentől, akkor bármelyiküktől hallhatunk. Oké?

Tehát a szellemi kommunikációt három fő kategóriára lehetne osztani. Több is van ennél természetesen, de most három kategóriát fogunk megvizsgálni. Az első ilyen kategória: a szavak. Tehát szavakat használ Isten. A másik: a látások, vagy látomások, a harmadik pedig az érzések, érzelmek. Isten általában ezen a három területen keresztül kommunikál velünk. Érzéseken keresztül is kommunikálhat velünk, látomásokon keresztül, képeken keresztül, és szavakon keresztül is, szavak használatával. Spontán jövő gondolatokon keresztül, ami maga Isten hangja. Az angyalok is, amikor beszélnek hozzánk, sokszor ilyen spontán jövő gondolatokon keresztül kommunikálnak velünk. De érzéseken keresztül is kommunikálhat velünk az Úr. Az egyházban annyira elterjedt az, hogy az érzéseket, érzelmeket meg kell tagadnunk! Hadd mondjam el, ha teljesen megtagadod az érzéseid, egy óriási nagy részét, egy nagy szegmensét tartod magadtól távol annak, ahogy Isten beszél hozzád. Mert Ő beszél hozzád úgy, hogy egyszerűen azt közvetíti feléd, hogy Ő hogyan érez bizonyos dolgok felől. Tehát érzésekben közvetíti feléd a saját érzéseit az Úr.

Szóval, ezt is meg kell értenünk: a Rhéma, mint a szavak kommunikációja, aztán látásokon, látomásokon és képeken keresztül, vagy pedig érzéseken, érzelmeken keresztül. Mindezeken a dolgokon keresztül kommunikál velünk Isten, és nekünk fel kell ismernünk ezeket a kommunikációs eszközöket. Így a Vele való kapcsolatunk is egyre jobban el fog mélyülni, és fejlődni fog. Az Istentől való hallás területén nagyon sokszor az a problémánk, hogy a szellemünk nem kompatibilis az elménkkel. A szellemünkről, amely az Úrhoz kapcsolódik, azt mondja az Ige: Aki az Úrral egyesül, egy Szellem Ővele. Oké? Tehát mi a szellemünk által vagyunk összekapcsolódva az Úrral. És a szellemünk nagyon sok dolgot tud és ismer. A szellemünk hall Istentől. A problémánk tehát az elménk területével van. És ma erről kell, hogy beszéljünk, mert az elménk egyszerűen képtelen a szellemi dolgok kommunikációjának a feldolgozására és megértésére. És ha ez történik, akkor egyszerűen nem tudjuk megérteni, hogy Isten mit mond nekünk. Tehát amikor az elménkről beszélünk, akkor egyrészt arról a mechanizmusról beszélünk, hogy megtanulunk dolgokat, amelyek intellektuálisak, tehát értelmi dolgok, amelyek a fizikai, anyagi világnak a dolgai. Másrészt arról beszélünk, hogy egy olyan mechanizmus megy végbe ott, hogy a szellemvilágból jövő dolgokat kezdjük feldolgozni, felfogni. De mindez a kettő nagyon közel működik egymáshoz, közel van egymáshoz. Ha nálad van a Bibliád, kérlek, lapozz velem együtt az Efézus 1-hez, nézzük meg a 17. verset. Az Efézus 1:17 erről a két funkcióról beszél tulajdonképpen.

**Efézus 1:17-18**

**17.** *Hogy a mi Urunk Jézus Krisztusnak Istene, a dicsőségnek Atyja adjon néktek a bölcsességnek és kijelentésnek Szellemét az Ő megismerésében.*

**18.** *És világosítsa meg értelmetek szemeit, hogy tudhassátok, hogy mi az Ő elhívásának reménysége, mi az Ő öröksége dicsőségének a gazdagsága a szentek között.*

Ezt a két igeverset fogjuk közelebbről megvizsgálni. Azt mondja tehát a 17-es vers, hogy: *a mi Urunk Jézus Krisztusnak Istene, a dicsőségnek Atyja adjon néktek bölcsességnek és kijelentésnek Szellemét, az Ő megismerésében*. Ez természetfölötti „impartáció” (az „impartation” egy angol szó, aminek nincs magyar megfelelője, a jelentése: átadás, közlés és részesítés), természetfölötti kommunikáció. Ez az, amikor Isten beszél hozzád, isteni kijelentésen keresztül. Olyan ismeretet ad nekünk, amelyet semmi más úton-módon nem kaphatunk meg, csakis a szellemvilágon keresztül. Tehát ez együtt jön egy kenettel, ez egy szellemi kenet, amely hoz egy „impartációt” és ad egy kijelentést, hogy meghallhassuk Istent, és megérthessük mindazt, ami Istentől jön, az Ő megismerésére. Tehát mi történik? Az, hogy a szívünk szemei, tehát a megértésünk vagy értelmünk szemei megvilágosodnak, hogy megismerhessük, és ez a megismerés az eredeti szerint az intellektuális, tehát az értelmi megismerésre vonatkozik. Egy elmebeli megismerésre vonatkozik. Hogy megismerjük, hogy mi a reménysége a mi elhívásunknak, és az Ő öröksége dicsőségének a gazdagsága a szentek között.

Szóval, ez az Ige pontosan azt mondja, hogy Isten hogyan kommunikál velünk. Kijelentésen keresztül, azért, hogy a te elméd megérthesse, felfoghassa, és ismeretet kaphasson. Két működésről beszél ez. Az egyik az isteni kijelentés Szelleme, más szóval apokalipszisz, amikor a szellemek kommunikálnak. Szellemtől szellembe megy a kommunikáció. 18-as vers: „*Hogy megismerhessétek”*. Tehát ez egy olyan görög szó, ami szerint az elménknek kell, hogy legyen egy megismerése, egy felfogása, egy megértése. Tehát Isten azt mondja itt, hogy szellemi kijelentést, kinyilatkoztatást fog adni, ami egy kommunikációs eszköz a szellemvilágból, Isten világából, hogy az elméd megismerhesse Isten dolgait intellektuálisan, tehát értelmi módon. Nagyon fontos megértenünk ezt a két dolgot. Tehát az első aspektusa, vagy nézőpontja ennek, hogy megismerjük intuitív, ráérző módon. A másik nézőpontja pedig, hogy megismerhessük mentálisan, vagyis elmebeli módon. Oké? A Szent Szellem a mi szellemünkben mozdul, vagy cselekszik, és úgy kommunikál velünk. Aztán pedig az elménk felé kommunikálja vagy közvetíti azért, hogy intelligens módon járhassunk Istennel a Szellem szerint. Hogyha nem szállítja ezt el az elmédig, tehát nem érted meg az elméddel, hogy mi is történik, akkor egyszerűen nem tudsz Istennel járni. Mert amit nem értesz, annak nem tudsz engedelmeskedni. Tehát nem elég, hogy a Szellemtől jöjjön, mert ez az elménken keresztül átmegy, átfolyik, hogy megismerhessük, megtudhassuk, mit mond nekünk Isten.

Tehát ez az esemény, amikor a szellemedből elmegy az elmédig, ez egy másodpercnek a töredéke alatt történik. A probléma itt van, mert annyira gyorsan történik ez, hogy néha nagyon nehéz különbséget tenni, vajon most a szellemedből, vagy az elmédből jön. Az Úrtól jövő minden egyes kommunikáció végül az elmédben fog megnyugodni. Tehát úgy jönnek az elmédhez Isten szavai, mint gondolatok, méghozzá spontán folyó, áradó gondolatok. De végül mindenképpen az elmédben lesznek beiktatva, bejegyezve, tehát ott lesznek – úgymond – nyilvántartva. És pontosan úgy fognak neked hangzani, mint a gondolatok. De ezek mégis szavak. Lehet ennek egy áradása, egy folyama, lehet ez spontán, de a szellemedből kell jönnie az elmédhez, mielőtt azt megérthetnéd. A kijelentés, kinyilatkoztatás az világosság, az fény, ami a szellemedbe jön. De hányan tudjátok azt, hogy lehet, hogy van kijelentésed, van világosságod valami felől, de egyszerűen nem tudod, hogyan fejezd ezt ki. Tehát ezért is kell ezt – úgymond – lefordítania az elmédnek szavakká. Olyan szavakká, hogy ezt megérthessük.

Nagyon sokszor jöhet egy inspiráció, egy sugallat által, olyan szavak által, amiket egyszerűen nem értünk. Nem tudjuk, hogy Isten mit mond ezzel. Ott vannak a szellemünkben, de meg kellene, hogy értsük az elménkkel is. És ez nagyon-nagyon fontos! Mert látod, nem járhatsz szellemben az Úrral az elméd kihagyásával, tehát az elméd nélkül. Tehát az elménk nagyon-nagyon fontos és lényeges szerepet játszik. A keresztények mindig meg akarnak szabadulni az elméjüktől, Istent akarják csak hallani az ő szellemükben. Hányan tudjátok azt, hogy amikor Isten beszél, akkor az Szellemből fog jönni, és az szellembe jön. De annyira gyorsan történik ez, hogy ha az elménkkel nem tudjuk feldolgozni, akkor nem bírjuk megérteni, nem bírjuk felfogni, hogy mit mond Isten. Így történik ez. Tehát az elménk egy nagyon lényeges kapocs. Amikor szellemben járunk, akkor ez magában foglalja, hogy szellemben, lélekben és testben is járunk az Úrral. Tehát az elménk egy nagyon-nagyon fontos és lényeges kapocs. És mivel az elménk egy fontos kapocs, szerinted hol van az igazi csatamező? Ha az elméd az a kapocs, ami Istennel összeköt téged, és összeköt téged a szellemeddel, és ahhoz, hogy megérthesd, Isten mit mond neked, szükséges az elméd, akkor hányan tudjátok azt, hogy pontosan itt, az elme területén lesz a legnagyobb csatamező? A legnagyobb harc.

A harc, a csata az elmédért folyik! Ha ezt a csatát megnyered, akkor az összes csatát megnyerted! Mert pontosan itt folyik a harc! Nem tudod elválasztani a kísértést a gondolattól! Nem kísérthet meg téged valami gondolat nélkül. Anélkül, hogy gondolkodnál azon a dolgon, ami megkísértett. Pontosan itt, az elme területén van a legnagyobb csata, a legnagyobb harc. Ezért van itt fönt ez a konfliktus, és a legtöbbször a kívülről jövő kommunikáció egyenesen az elmédhez jön. Meg kell értenünk ezt! És ez nagyon-nagyon fontos, mert a te elméd, a te agyad nagyon fantasztikus szerv. Pontosan olyan, mint egy fantasztikus komputer, számítógép, ha tudományosan megvizsgálnánk az emberi agy működését, hogy mennyire csodálatos, hogy milyen kis alkotóelemekből, részekből áll az agyunk. De ez a fizikai testnek a része.

Egy csodálatos, fantasztikus szerv, ami egy – úgymond – olyan áramkörből áll, ami több mérföld, több kilométer hosszúságú. Egy olyan raktározási képességgel, kapacitással, ami végtelen. És egyetlen pillanat alatt elraktároz információt, amire aztán emlékszik. Elraktároz képeket. Elraktároz információt. Elraktároz illatokat és hangokat, hangzásokat. És mindezeket a képeket elraktározza. Hogyha például valamit megszagolsz, abban a pillanatban, amikor újra érzed azt az illatot, tudod, hogy honnan ismerős. Tudod, hogy milyen az illata ennek, vagy annak, mert bejegyzésre kerül, mintha regisztrálná ezt az elméd. Tehát azt az információt ott szépen elraktározza az agyad. Az agyadat lehet programozni. Pontosan úgy, mint egy számítógépet, és úgy fog futni, úgy fog működni, ahogy beprogramoztad. Például aktiválhatja az elmédet egy hang, egy hangzás, egy illat, vagy bármi, mert abban a pillanatban elkezdi futtatni azt a programot, ami azzal a hangzással, azzal a szaggal, vagy illattal kapcsolatos.

Meg kell értenünk azt, hogy minden egyes érzés gondolatokból ered. Ezért nagyon-nagyon erőteljes dolog a zene. Mert a zene, bizonyos dalok, dallamok vagy szövegek azokban a dalokban kapcsolatban állhatnak az életünknek bizonyos területeivel. Például valamikor hallottuk azt a dalt az életünknek egy korai szakaszában, és amikor újra halljuk azt a dalt, kiváltja belőlünk ugyanazokat az érzéseket, mint először. Nem feltétlenül kóruszenére, vagy templomi zenére gondolunk most, hanem lehet, hogy a Beatlestől, vagy valaki mástól hallasz ilyen dalt. Tehát most információról beszélünk, amely kapcsolatban áll dolgokkal. Tudjátok, az állatoknak van agyuk, de nincs szellemük. A Biblia elmondja nekünk, hogy csakis az ember lett megteremtve Isten képére és hasonlatosságára. Az Ő képére és hasonlatosságára lettünk megteremtve.

Az állatoknak egy előre beprogramozott agyuk van, amit tulajdonképpen nem nevezünk másképpen, mint ösztönnek. Tudod, amikor a krokodil kikel a tojásból, az első dolog, amit csinál, hogy azonnal elindul a víz felé, a víz irányába. Ki mondta neki, hogy ezt csinálja, hogy ezt tegye? Előre bele van programozva az ösztöneibe. Abban a pillanatban, hogy kikel abból a tojásból, az ő kis komputere kattan egyet, és azt mondja: Víz! A víz irányába kell indulnom! És ezt mi ösztönnek nevezzük, ami előre be van programozva. Tudod, egy kutya nem tud magától gondolatokat teremteni, de be lehet őt tanítani. Idomítani lehet, hogy különböző trükköket csináljon, tehát őt tanítani lehet. Ki lehet képezni arra, hogy bizonyos dolgokat megtegyen. Azáltal, hogy beprogramozzuk az agyát.

A te elmédnek és az én elmémnek, tehát a mi agyunknak arra van szüksége, hogy megújuljon. Megújításra van szüksége az agyunknak. És pont itt van a probléma, mert már az életünk korai szakaszától fogva az agyunk folyamatosan olyan működésben volt, amikor különböző ismereteket fogadott magába, ilyen-olyan koncepciókat, mindenféle vizuális dolgot, sokfajta fogalmat vagy elgondolást, jó dolgokat, rossz dolgokat, igazságot és hamisságot. És amikor újjászületsz, itt fönt, az elmédben van egy borzalmas nagy keveredés. Egy csodálatos hard disc, egy merevlemez van itt fönt, mint a komputerekben, ami tele van információval. Némelyek ezek közül helyesek és jók, némelyek pedig rosszak.

De amikor Isten beszél, és amikor a szellemedben szól az Úr, és megpróbálja ezt átszállítani az elmédig, hogy megértsd azt, amit mondott, akkor az a programozás, ami már ott történt előtte, lehet, hogy elutasítja vagy letiltja azt, ami megpróbál átjönni. És ez nem egy tudatos dolog, ez a tudatalattinkban folyik, tehát amikor nincs – úgymond - kompatibilitás aközött, ami itt van fönt, az elménkben, és aközött, ami itt van a szívünkben. Ezért a Biblia beszél annak a fontosságáról, hogy az elménknek meg kell újulnia. Tudod, az agyunkat újra kell programoznunk. Az összes rossz beprogramozást ki kell onnan ürítenünk. A rossz programozás tulajdonképpen nem más, mint egy antikrisztusi szellem, mert minden, ami Isten-ellenes, az Krisztus-ellenes, tehát antikrisztusi. Hány, meg hány dolog be lett programozva ide, az agyunkba, amely Isten-ellenes! Koncepciók, tehát fogalmak vagy elméletek, amiket az iskolában tanítottak nekünk gyermekként, ahogy felnőttünk. És az soha nem veszett el, az még mindig ott van beprogramozva, ott van fent az elménkben, ott lapul. Ezért az elménket meg kell újítanunk!

Az elme tulajdonképpen nem más, mint a szellemi kommunikáció palackjának a nyaka, tehát egy „palacknyak”. Mert a szellemed hall, a szellemed ismer dolgokat. A szellemed összekapcsolódott az Úrral. De a probléma nem ott van, a probléma itt van fönt, az elmében. Az **1Korinthus 2:14**-ben megmondja nekünk az Ige, hogy a természetes elme nem bírja, nem képes befogadni Isten dolgait, mert azok bolondságok neki. Nem tudja megismerni azokat, mert Istennek a dolgait szellemi módon tudjuk megvizsgálni, megkülönböztetni. Pál ír a rómabeliekhez, a **Róma 8:7**-ben azt mondja: a természetes elme, tehát az óemberi gondolkodás, vagy régi gondolkodás: ellenségeskedés Istennel. Mert az nincs alávetve az Úr Szellemének, és nem is tud annak az alávetettségében lenni.

Tehát hiába születtünk újjá, még mindig régi elménk van, még mindig ugyanaz a régi elménk van. A szellemünk, az újjászületett, de itt fönt, az elménkben még mindig van egy kis problémánk. Hányan tudjátok azt, hogy abban a pillanatban, amikor újjászülettünk, az elménkre ez még nem volt hatással. Az elméd még mindig ugyanaz. Mert a te elméd, az nem született újjá, az elmédben még mindig ott van az a rengeteg sok programozás. A régi érzések, a régi memóriák, emlékek. Mindazok a képek, vizuális megnyilvánulások, amelyeket elraktározott az elméd. Ott vannak még mindig elraktározva. És ha valami kiváltja azt, akkor újra előjöhetnek. A természetes elménkben nem úgy gondolkodunk, ahogy Isten gondolkodik. Szóval, az elménk az Isten-ellenes.

Ezért mondták régen a katolikusok, hogy ha adtok nekünk egy gyermeket, egy hét éves gyermeket, akkor egész életére megnyerjük azt. Miért mondták ezt? És ez igaz is, mert a **Példabeszédek 22:6** azt mondja: „*Neveld a gyermeked aszerint az út szerint, ahogy járnia kellene”*. Tehát programozd be az elméjét helyesen, megfelelően, és amikor idősebb lesz, nem fog eltérni az igazságtól. Nagyon-nagyon fontos egy gyermek számára, hogy az első hét évében mit programozunk be neki, és mit programozunk az elméjébe, az agyába. Ez nagyon-nagyon fontos.

Az egyik legnagyobb akadálya annak, hogy megfelelően járhassunk az Úrral, az a meg nem újult elme. Ha ezt az egy területet nem rakjuk rendbe, nem leszünk képesek soha tisztán és világosan megérteni Istent. Elmondhatom neked, hogy az összes jó technikával rendelkezhetsz, elmehetsz az összes ilyen szemináriumra, elolvashatod az összes ilyen könyvet, de ha ezt nem rakod helyre, nem tudod meghallani Istent megfelelőképpen. Mert mindig lesz egy mix, egy keveredés. És ez egy nagyon-nagyon fontos terület. Mert amikor te hallasz valamit a szellemedben Istentől, s az elméd meg egy teljesen más dolgot mond, a végeredménye ennek összezavarodás lesz. A szellemed Istentől hall valamit, és a szellemedből Isten megpróbálja ezt átszállítani az elmédbe, hogy egy olyan nyelven megérthesd, amin keresztül fel tudod fogni, hogy mit mondott neked Isten. De ahogy az elméd be van programozva, az abban a pillanatban tiltakozik, és azonnal visszautasítja azt. És egyszerűen nem hajlandó együttműködni.

Minden programot végigfuttat az elmédben, és azt mondja: Ez nem logikus. Félelmek, kételyek, kételkedés, okoskodások, magyarázatok jönnek, és a probléma semmi mással, hanem itt fönt, az elmével van. És végül azt mondjuk: Ó, ez nem is Istentől van. Egyszerűen kidobjuk. Amikor az agyad egy dolgot mond, a szellemed pedig egy teljesen egy más dolgot mond, akkor ott van egy összezavarodás. Tehát Isten azt akarja, hogy kompatibilissé váljon az elméd a szellemeddel. A te szellemeddel. Az elme a szellemmel egységre jusson. Amikor az elméd összhangba kerül, tehát kompatibilis a szellemeddel, más szóval van egy összeférhetőség, tehát összeegyeztethető, akkor egy teljes átalakulás, egy transzformáció kezdődik el benned. És szeretném, ha ezt megértenéd. Ha semmi másra nem fogsz a mai napból emlékezni, csak erre, ez nagyon-nagyon fontos, és szeretném, ha ezt megértenéd. Mert ez a legeslegfontosabb dolog. Hadd mondjam el ezt újra. Amikor az elméd összhangba kerül, tehát van benne egy összeférhetőség, kompatibilitás a szellemeddel, ott egy teljes átalakulás, változás, transzformáció kezdődik el az életedben. És ez egy nagyon-nagyon fontos kulcs.

A **Lukács 11:34**-ben azt mondja az Ige: *A test lámpása a szem*. És ez igazából az elméről beszél. És van egy görög szó, amit erre használ. Tehát a test világossága a szem, vagy az elme. Ha a szemed őszinte (*angolban single, ami egyedülit, egyszerűt, egy ágút, egy irányút is jelent*), azt mondja: a teljes tested tele lesz világossággal, vagy fénnyel. Ha viszont a szemed nem egy irányú, tehát gonosz – ezt a szót is használja -, akkor a teljes lényed, az egész tested, és mindened tele lesz sötétséggel. Ami azt jelenti, hogy nem hallhatod meg Istent, nem tudod meghallani Istent. Meg kell néznünk ezeket az Igéket. Amikor a szemed egy irányba mutatott, egy olyan görög szót használ (*G573 ἁπλου̑ς - haplúsz - fosztóképzős alak, a szó gyöke a πλο, amelynek jelentése, hogy valami egybekapcsolt részekből áll, tehát fosztóképzővel annyit jelent, hogy „nem-összetett”, vagyis egyszerű, további jelentések: őszinte, becsületes, tettetés nélküli, nyilvánvaló, érthető*), aminek átvitt jelentése az, hogy teljes harmóniában, összhangban van. Tehát, ha összhangban van valamivel az elméd, akkor egy irányba fog tekinteni a szemed. Pontosan ez a kifejezés.

Olvassuk újra ennek tükrében: a szem a test lámpása, vagy fénye, vagy világossága, ha a te szemed harmóniában, vagy összhangban van az elméddel, egy irányba tekint, magyarul: ha a te elméd összhangban van és egyetértésben van a szellemeddel, akkor a teljes tested tele lesz fénnyel, világossággal. Ezután tovább megy, és azt mondja: De ha a te szemed vagy elméd gonosz; ez ugyanaz, csak fordítva. Ez azt jelenti, hogy az elméd nincs harmóniában, nincs összhangban Istennel, vagy a te szellemeddel, akkor tele vagy sötétséggel. Ez egy nagyon-nagyon érdekes igevers, és meg kell, hogy értsük ezt. Keresztények azt mondják: Hogyan lehetnék én tele fénnyel, világossággal és dicsőséggel? De hát Krisztus benned van! De hogyan tud Ő átjönni rajtad keresztül? Hogyan tud áttörni a te lényeden keresztül, hogy kijöjjön belőled? Hogyan tud a te lelkeden át a testeden keresztül kisugározni? Hogyan tud nem csak a szellemedben ott lakozni, hanem a lelkedben is és a testedben is? Mert azt mondja: Hogyha egyirányú a te szemed, tehát a te elméd – magyarul -, harmóniában, összhangban van a szellemeddel, a teljes lényed tele lesz fénnyel vagy világossággal. Ez egy nagyon-nagyon erőteljes Ige.

És van itt egy totális, egy teljes transzformáció vagy átalakulás. Tudjátok, keresztények állandóan küszködnek, hogy jobbá váljanak, hogy jobban csináljanak dolgokat. Hallanak például a szentségről, és úgy tűnik számukra: Ó, az olyan messze áll tőlem! Törvénykezés alá kerülnek, és a törvénykezés miatt belépnek az életükbe vallásos szellemek. De hogy tudsz te megváltozni? Hogyan tudsz átváltozni az Ő képmására és hasonlatosságára? Hogyan tudsz olyanná válni, mint Ő? És látszólag mindig elrontjuk, mindig elhibázzuk valahol. Próbálkozunk különböző technikákkal, kulcsok alkalmazásával, de aztán néhány hónap múlva már egyik sem működik. És hol van a probléma? Itt fönt, az elmében. Jézus nagyon-nagyon világosan, egyértelműen beszélt, amikor azt mondta: Ha a te elméd egyirányú lesz, tehát harmóniába, összhangba kerül a szellemeddel, akkor tele leszel fénnyel, világossággal, és áttranszformálódsz, átformálódsz. A teljes lényedhez vezető út a lelkednek a palack-nyitója, vagyis az elméd.

Pál azt mondja a **Róma 12:1**-ben: *Szánjátok oda a ti testeiteket élő, szent, és Istennek kedves áldozatul;* **2.**vers: *És ne szabjátok magatokat e világhoz, hanem változzatok el* – transzformálódjatok – változzatok el! Tehát ez most keresztényekről beszél. Olyan keresztényekről, akik nyilvánvalóan még nem változtak el az ő elméjük megújulása által. Tehát hogyan tudunk átformálódni, transzformálódni, átváltozni? Az elménk megújulása által. *És ne szabjátok magatokat e világhoz.* A görög kifejezés szerint: *ne legyetek egységben ezzel a világgal, vagy ennek a világnak a dolgaival az elmétekben*. Hanem változzatok át azáltal, hogy megújítjátok az elméteket. Biztosan tudjátok, hogy ez az ’átváltozás’ az eredeti görög kifejezésnek, a metamorfózisnak a jelentése magyarul. Tehát a metamorfózis az a fajta átváltozás, amikor van egy hernyó, ami átváltozik egy gyönyörű pillangóvá. Tehát ez a görög kifejezés, a metamorfózis, pontosan azt mondja a keresztényekről, hogy mindannyian olyanok voltatok, mint a hernyók, de szükséges, hogy átváltozzatok, és olyanokká váljatok, mint a gyönyörű pillangók. Krisztusivá kell válnunk. Tehát hozzá hasonlókká kell átalakulnunk. Úgy is mondhatnánk, hogy meg kell látszódnia Isten dicsőségének bennünk és rajtunk.

De azt is mondja: Bármilyen erős is rajtad a kenet, soha nem történhet ez meg addig, amíg az elménk nem változik át, vagy újul meg, mert ez a palacknak a nyitója, vagy nyaka. Minden, tehát az egész életed folyása, ahogy alakul az életed, minden az elméd kontrollja vagy befolyása alatt van. Nagyon-nagyon fontos, hogy értsük ezt. Át kell transzformálódnia, meg kell változnia, át kell alakulnia az elmédnek. Egységbe kell kerülnie a szellemeddel, ne azzal váljon egységbe, ahogy a világ gondolkodik, mert ez elzár akkor téged Istentől. Mert ez egy antikrisztusi, Isten-ellenes szellem, és ez elzár téged Istentől. Hanem teljes mértékben transzformálódj át, változz át. Hogyan? Az elméd megújulása által, metamorfózis által. Oké? Teljesen változz át! Ez a görög szó az elméd megújítására is vonatkozik.

Pontosan egy ilyen szintű átváltozást látunk meg Jézusnál, amikor az Átalakulás Hegyén van. A **Máté 17**-ben olvashatjuk ezt, a 2. versben. Azt mondja az Ige Jézusról, hogy Ő ott volt fönt, a hegyen, és a tanítványok szeme előtt átváltozott, az arca ragyogott. Mi történt? Emlékeztek, amikor Mózes lejött a hegyről, és ragyogott az arca? Láttatok már embereket, akiknek ragyogott az arca Isten dicsőségétől? Nos, itt pontosan azt mondja, hogy Jézus előttük alakult át, és úgy ragyogott az arca, mint Mózesnek. És olyan fehér volt, olyan fényes volt, mint a Nap az Ő ruhája, és világosságot, fényt sugárzott magából. Tehát az Ő fizikai teste fényt ragyogott ki magából, és ez még nem a feltámadott teste volt, nem a megdicsőült teste volt Jézusnak. Hanem hirtelen Isten dicsősége annyira erőteljesen jött ki rajta keresztül, hogy még a ruhája is elkezdett ragyogni, fényleni, az Ő arca is ragyogott. Minden elkezdett megváltozni, átváltozni. És pontosan ugyanezt a szót használja az átváltozásnál, átalakulásnál. Ugyanazt a szót használja, mint a **Róma 12:1,2**-nél. A metamorphoó szót, tehát a metamorfózis kifejezést használja. Vagyis egy ilyen változás történt a tanítványok szeme láttára, és teljesen elképedtek, amikor ránéztek Jézusra, hogy a szemük előtt hogyan változott át. Ugyanazt a szót használja. Jézus tele volt fénnyel, fényességgel és dicsőséggel, az átváltozás folyamatán keresztül.

Emlékeztek még, mit mondott a **Lukács 11**-ben Jézus? Ha a te szemed egy irányú, tehát harmóniában, összhangban van a te elméd a szellemeddel, a teljes tested, a teljes lényed tele lesz fénnyel, világossággal. És hogyan történik ez? Az elme megújulásán keresztül. Látod? Elmehetsz annyi alkalomra, összejövetelre, amennyire csak akarsz, és lehet, hogy nagyon erős kenet alatt leszel, és lehet, hogy a Szellem által összeesel, de ha az elméd nem újul meg, akkor az nem lesz hosszú távú változás. Lehet, hogy egy óriási átélésed lesz Istennel, és az nagyon jó érzés lesz. Teljesen felemelkedsz Szellemben, és több napon keresztül teljesen szabadnak érzed magad. De újra ki kell menned a világba, és élned kell a mindennapjaidban. És ha ez itt fönt, az elme nem változott meg, akkor ez a probléma hamarosan újra meg fog nyilvánulni, tehát újra elő fog jönni. És akkor nincs tartós, maradandó változás az életedben. Mert az elme az üveg nyitója, vagy a palack nyaka, és az elme, ha nincs megújítva, akkor nem történhet meg a változás. Tehát eljön egy keresztény gyülekezetbe, óriási módon leszáll Isten jelenléte, fantasztikus időt tölt el Isten dicsőségében, de aztán hazamegy, és egy-két nap múlva már újra önmaga. Tehát ugyanaz, aki volt. És emiatt teljesen frusztrálttá, csalódottá válik, és elbátortalanodik, elkeseredik. Az elmének meg kell újulnia. Tehát, ha az elméd egyirányú, amikor az elméd és a szellemed között harmónia, összhang van, akkor semmi nem tudja befolyásolni, tehát nincs semmi akadály az előtt, hogy Isten Szelleme tudjon áradni az életedben. És akkor igenis át fogsz változni, meg fogsz változni.

A kérdés most már csak az, hogy hogyan jutunk el oda, hogy megújuljon az elménk. Emlékeztek még az **Ésaiás 60:1** versére? *Kelj fel, világosodjál, mert eljött a te világosságod, és az Úr dicsősége rajtad föltámad*. A héber kifejezése ennek az, hogy Isten dicsősége a te belsődből ki fog törni, és ki fog sugározni rajtad keresztül. Tehát ez nem valami, ami csak úgy rád száll. Nem olyan dologról beszél, ami a mennyből száll alá, hanem egy olyan dologról beszél, amely a te belsődből tör elő. Mi mindig a mennyből akarjuk lehozni a dolgokat, amikor Isten pedig belőlünk akarja azt a felszínre hozni, mert már bennünk van. Amikor mi újjászülettünk a szellemi lényünk tele lett fénnyel, világossággal, de olyan, mintha börtönbe lenne ott bezárva bennünk. A lelkünk, a fizikai testünk börtönébe, ami pedig leginkább egy meg nem újult elmének a börtönébe van bezárva. Egy olyan elme, ami teljesen más, mint az Ige, és ezért nem engedi átfolyni, áradni azt. Ez egy óriási akadály – a meg nem újult elme.

Tehát akkor hogyan tud megújulni ez az elme? Nagyon egyszerűen fogom ezt mondani: Az elmét úgy lehet megújítani, vagy újra programozni, hogy kijelentést, kinyilatkoztatást kapunk az Úrtól. Nemcsak, hogy olvassuk az Igét, a Bibliát. A teljes elmédet, agyadat tele töltheted Isten Igéjével, vagy beszédével. Kívülről megtanulhatod, memorizálhatod, de ha az elméd még mindig azokkal a régi dolgokkal van beprogramozva, akkor ez csak hozzá adódik a többi programhoz. Tehát még mindig ott van a régi programozás, és vele együtt most már ott van Isten Igéje, Isten beszéde is. De én nem erről beszélek. Én kijelentésről, kinyilatkoztatásról beszélek. Arról beszélek, hogy egy szellemi „impartáció”, átadás, újraprogramozás történik Isten Igéjéből, beszédéből, ami élet és világosság lesz benned. Nem tudom eléggé kihangsúlyozni ezt, Isten Igéje, Isten beszéde, a Rhéma, kijelentés által válik valósággá számodra. Azáltal válik kinyilatkoztatássá. Tehát az egy életet adó Ige, vagy szó, vagy beszéd, amit Isten megelevenít, ami Szellemtől szellembe történik. Az elme nagyon gyorsan felfogja ezt. Ami történik, az az, hogy amikor kijelentés jön az életedbe, akkor ez a szellemedbe jön, és a szellemed elkezdi azt átküldeni, átszállítani az elmédbe. De mivel ez kijelentés, kinyilatkoztatás, és nem csupán csak egy gondolat - a kijelentés az élet és erő -, ezért minden, ami ellentétes azzal a kijelentéssel, azt automatikusan törli itt fönt, az elmében.

Csak gondolkodj el ezen. Egyszerűen csak sutty, kitörli az előző dolgokat. Abban a pillanatban, ahogy az a kijelentés eljut az elmédig, abban olyan erő van, ami kitörli az előzményeket. Jézus azt mondja: Amikor én beszélek hozzád, az én szavaim Szellem és élet. De veheted Isten Igéjét, a Bibliát, és fedőtől fedőig végigolvashatod. És lehet, hogy tele lesz az agyad vele, és még idézheted is, és mindenféle dolgokat tehetsz vele, de mégsem élet ez benned, mégsem élő addig, amíg nem úgy jön hozzád, hogy kijelentéssé váljon benned. Tehát, ha meg nem elevenedik benned, ha nem válik Rhémává, ha nem válik életté benned, az nem használ, viszont ha kijelentődik, akkor az egy életet adó erő, egy hatalom, ami benned terem. Ez egy szellemi találkozás vagy átélés azzal, aki írta azt az Igét, vagy Bibliát. Isten Szellemével valóságos találkozás ez. Amikor ez megtörténik, amikor így jön hozzád az igazság - a kijelentés így jön hozzád -, abban a pillanatban, hogy elér az elmédig, minden, ami ellentétben áll azzal a kijelentéssel, az automatikus törlésre kerül. És elfoglalja annak a helyét ez a kijelentés. Ezért van az, hogy Jézus azt mondta, hogy: Nem csak kenyérrel él az ember, hanem minden Igével. És ez a Rhéma Igére vonatkozik, ami az Én számból származik. Az a mi mindennapi eledelünk. És ez újraprogramoz téged, itt fönt, az agyadban, az elmédben.

A probléma a keresztényekkel az, hogy nem maradnak meg Isten Igéjében, Isten beszédében, hogy elég hosszasan meditáljanak, gondolkodjanak, elmélkedjenek azon addig, amíg kijelentéssé nem válik bennük. Jönnek, s azt mondják: Olvasnom kell a Bibliát, gyorsan elolvasok 10 részt belőle, egy részen gyorsan végigmegyek. Oh, hát fogalmam sincs, hogy mit is olvastam. Jónak tűnt ez a sztori, ez a történet, becsukom a Bibliát, megyek aludni. Felkelek reggel, de már mennem kell, szaladnom kell munkába, nincs időm rá. Tehát soha nem adsz időt arra, hogy találkozz azzal, aki megírta, vagyis a Szerzővel. Soha nem találkozol a kijelentéssel. Ha kijelentéssel, kinyilatkoztatással van találkozásod, átélésed, ez érzelmileg is mozdít téged, szellemileg is, és az életed minden területére kihat, tehát élet jön abból számodra. Mert ez élő Ige. Ez Jézusnak egyik nézőpontja, vagy jelleme, gondolata, ami hozzád jön. Ez egy élő Ige, ami kitöröl minden mást itt fönt. Minden múltbeli olyan programozást, ami ezzel ellentétes. Egyszerűen kitörli azt, és elfoglalja annak a helyét. Újraprogramozza az elmét azáltal, hogy isteni igazságot és értékrendet „impartál”, vagyis ad beléd, ültet beléd. Ezt nagyon-nagyon fontos megértenünk.

Mi sokszor azt mondjuk a keresztényeknek, és mondjuk a gyerekeknek is, hogy: Olvasnotok kell a Bibliát! De tudod, ez unalmas! A tinédzserek, a gyerekek, a fiatalok azt mondják: De ez unalmas! És még sokan ezt mondják a felnőttek közül is. Sokszor az a probléma a keresztényekkel, hogy nem elég őszinték Istennel. Nem mernéd azt mondani az Úrnak, hogy: Á, nem szeretem olvasni az Igédet, mert unalmas. Mondanál te ilyet Istennek? Mikor volt utoljára – most őszintén -, mikor volt utoljára, hogy úgy olvastad Isten Igéjét, Isten beszédét, hogy egyedül voltál, elcsendesedtél, és Isten elkezdte elárasztani a szellemedet és a lelkedet kijelentéssel, kinyilatkoztatással és megértéssel. Nem elmebeli megismerésről beszélek most. Hanem olyanról, ami a szívedből jön és megy az elmédbe. És megérinti az érzelmeidet is, és érzed is azt. És valami megváltozik olyankor benned. Mikor történt utoljára ilyen? Látod, ennek naponta kellene történnie. De nem adunk elég időt Isten Igéjének, Isten beszédének ezen a módon, hogy beprogramozza, átprogramozza az elménket. Mindent gyorsan szeretnénk. Azt mondjuk: Istenem, hallani akarok Tőled, és szólj hozzám! De az elméd összevisszaságban van.

Ha Istennel akarsz járni, és hallani akarod Istent, ha meg akarod ismerni az Ő hangját, ha meg akarod ismerni az érzéseit, meg akarod ismerni, hogy milyen hangulatban van, hogy mit érez pontosan, meg akarod tudni, hogy mit mond neked, akkor az elmével foglalkozni kell, mert másképp ez összezavarodáshoz fog vezetni. Isten beszél hozzád, de ha az elméd össze van zavarodva, akkor lehet, hogy néhány dolgot éppen eltalálsz. De a legtöbb dolog nem lesz jó. Mert az elméd állandó ellentevékenységben, interferenciában van. Azt mondja a **Jakab 1:21**: *Elvetve azért minden undokságot és gonoszságnak sokaságát, szelídséggel fogadjátok a beoltott Igét* – Isten Igéjét *-, amely megtarthatja a ti lelkeiteket*. Tehát azt mondja, hogy ez az, ami megmenti a ti lelketeket. A szellemednek nincs szüksége megmentésre, de a lelkednek igenis van. Azt mondja: Megmenti a ti lelkeiteket. Tehát mindent félre kell tennünk, ami az elménket bemocskolná.

Milyen hozzáállással kell jönnünk? Azt mondja: Szelídséggel fogadjuk a beoltott Igét, vagyis Isten beszédét. Tehát van egy bizonyos közeledés Isten Igéje és Isten beszéde felé, amivel jönnünk kell. Az a fajta hozzáállás, hogy azt mondod: Istenem, ha nem adsz nekem kijelentést a Te beszédedből, akkor hiába olvasom, semmit nem fogok kapni belőle, mert akkor ez csak ugyanolyan lesz, mint egy másik könyv. A gyerekek őszintén azt mondják ilyenkor: Ez csak ugyanolyan, mint egy másik könyv. De meg kell őket tanítanunk arra, hogy hogyan találkozzanak a Szerzővel. És akkor nem lesz semmi problémájuk a könyv olvasásával, mert a könyvben találkoznak a Szerzővel. És ez kihatással lesz a szellemedre, lelkedre és a testedre egyaránt. Minden megmozdul benned olyankor. Az érzelmeid is megmozdulnak, a lelked is megmozdul, a különböző elképzeléseid, fogalmaid a dolgokról megváltoznak, mert kijelentést kapsz. Tehát azt mondja: Jöjjünk az Igéhez, a beoltott Igéhez. Hogyan fogadjuk ezt? Alázattal, szelídséggel. Tehát ilyen fajta hozzáállásunknak kell lennie. Nem értheted meg Isten Igéjét, csakis kijelentésen keresztül. Akkor, amikor Ő megnyilatkoztatja ezt a számodra. Ez egy függőség is Isten felé.

Tehát Istentől függünk, ezért kell alázattal, vagy szelídséggel fogadnunk a beoltott Igét. Azt kell mondanunk, hogy: Istenem, muszáj, hogy Te megjelenítsd számomra ezt az Igét, hogy kijelentsd számomra. És ehhez igenis szükség van egy bizonyos szintű alázatra és időre. Hányan tudjátok ezt, hogy ez öt perc alatt nem fog megtörténni? Mi akarunk Szellemben mozdulni és cselekedni, de nem akarjuk az időt ebbe befektetni. Hányan tudjátok, hogy öt perc alatt nem lehet világot megváltoztatni, különösen mostanság. Mert most már olyan sok ismeretünk van az elménkben, hogy időbe telik lecsendesíteni azt. Nem csak, hogy le kell csendesíteni az elménket, még olvasnunk is kell ehhez. Jönnünk kell az Úrhoz. És eljuthatsz addig a pontig, hogy elkezdesz meditálni, elmélkedni Isten Igéjén, Isten beszédén addig a pontig, hogy bekerülsz egy látásba, egy látomásba az Ő Szelleme által. És részesévé válhatsz mindannak, ami történik. Tehát pontosan ez Isten terve és célja. Azt akarja, hogy ilyen átélésed, megtapasztalásod legyen Isten Igéjével, vagy beszédével. Pontosan így történik ez.

Nagyon sokszor olvasom Isten Igéjét, Isten beszédét, és elkezdek gondolkodni, elmélkedni azon. És azt mondom magamban: Oh, bárcsak tudnám, hogy milyen volt az. Vajon milyen lehetett az atmoszféra, a légkör. Mit érezhettek azok, akikről olvasok ott, és már ott is vagyok. Pontosan tudom, hogy mire gondol a tömeg, miért mondja ezt az Ige. Tehát a Személlyel kell találkoznunk, és találkozhatunk Vele az Ő Igéjén, beszédén keresztül. Ez nem csak olvasás. Nem arról szól, hogy csak Bibliát olvassunk. Ezért mondja, hogy szelídséggel, alázattal kell jönnünk a beoltott Igéhez, és Isten pedig elhozza a kijelentést. De ehhez kell egy bizonyos hozzáállás. Sokszor nagyon arrogánssá tudunk válni. Az alázat, a szelídség pontosan az ellentéte ennek. Isten Igéjéhez, Isten beszédéhez úgy kell jönnünk, hogy: Uram, akkor is jönni fogok, akkor is tanulmányozni fogom a Te Igédet, akár megértem, akár nem, de akarom ezt! A legtöbb keresztény nem így jön. A legtöbben azt mondják: Hát, ha megértem majd, akkor majd elhiszem.

Tudod, amikor Isten szólt Ábrahámhoz, és azt mondta: körül kell metélni a gyermekeket! Azt mondta Isten: csak nyolc naposan szabad ezt megtenni a gyermekekkel! De miért mondta ezt Ábrahámnak? Az **1Mózes 17:12**-ben azt mondja: Nyolc napos korában metéljétek körül a gyermekeket, és addig ne metéljétek körül őket. Tudod, Ábrahámnak fogalma sem lehetett abban az időben arról, hogy az újszülött gyermekeknek a vére még nem tud megalvadni, egészen nyolc napos korukig. Ezt bármelyik orvos elmondhatja. Ezért nagyon fontos tudni, hogy nyolc napos kora előtt egy gyermek el tud vérezni. És hányan gondoljátok, hogy Ábrahám nem tudta még ezt? Fogalma sem volt erről. Isten azt mondta: Te még ezt nem érted most, egy nap majd az orvostudomány ezt megfejti. De most, Ábrahám, csak tedd meg! Csak engedelmeskedj! Nagyon-nagyon érdekes. Mi sokszor úgy gondoljuk, hogy mi jobban tudjuk. És ilyen arroganciával fordulunk Isten felé: - Oh, nyolc nap, öt nap, hat nap… Mit számít az! Amikor azt mondja az Ige, például: Ne vond meg a pálcát a gyermektől.

**Példabeszédek 13.24**: *Aki megtartóztatja az ő vesszejét, gyűlöli az ő fiát, aki pedig szereti azt, megkeresi őt fenyítékkel.*

Hányan tudjátok, hogy Isten ezt komolyan is gondolta? Hányan hiszitek azt, hogy Isten ezt így is gondolta? És hányan hiszitek, hogy ez még mindig érvényes, a mai napig is? Az elménk megújulása megmenti a lelkünket. Nem a szellemünket, a lelkünket menti meg. Sokszor mondjuk, hogy az vagy, amit eszel. Ezt ismerjük, ugye? Tudod, amikor megeszel egy almát, akkor ez részeddé válik, a szöveteknek, a sejteknek a részeivé, egyenesen a bensődbe megy, és ott lesz, és nem tudod újra kiszedni, mert ez már ott van, a teljes lényed részévé vált. Addig, amíg a kezedben tartod, addig rajtad kívül van. De abban a pillanatban, ahogy megeszed, eltűnt, ott van benned, és a részeddé vált. Pontosan így van az elménkkel. Amit hallgatsz, amire figyelsz, amit olvasol, és amit hallasz, amit meghallgatsz, ebben mindben van egy „impartáció”, egy átadás és betárolás. És olyan szinten raktározásra kerül, lecsukja, lezárja az elméd, hogy azt nem tudod csak úgy kiszedni onnan azután, eltűnik, mint ahogy az étel benned. Bemegy oda, és felvételre kerül. És aztán jövünk Istenhez, és azt várjuk, hogy halljunk Istentől. De mindaz, ami itt fönt történik, a megelőző, világi programozás, ami itt fönt történt, az ellentétes azzal, amit Isten mond. A vizuális képek, vagyis azok a képek, amiket láttunk valamikor is, a hangok, a hangzások, koncepciók, vagy fogalmak, azok mind be lettek ide programozva.

Ezért nagyon fontos odafigyelnünk, hogy mit nézünk meg, mit hallgatunk meg. A televízió a felelőse annak, hogy sokkal több Isten-ellenes dolgot és koncepciót közvetít feléd, mint bármi más ezen az egész világon. De abban a pillanatban, ahogy az elméd elkezd megújulni, sokkal pontosabban, világosabban, precízebben meg fogod tudni hallani azt, amit Isten mond neked. Az Ő hangját sokkal jobban meg fogod tudni hallani. Érted most már azt, hogy az elmeállapotod meghatározza, hogy Isten hogyan tud hozzád beszélni, és hogyan tudod Őt meghallani? Mi – Szellemmel betöltekezettek – annyira hamar azt mondjuk, hogy: Oh, minden csak a szellem, minden csak a szellem. De ez nem így van! Mert nem a szellemünkkel van a probléma. Az tele van világossággal és fénnyel. Az elménk a probléma, mert pontosan itt van a palack nyitója, és ez egy nagyon-nagyon fontos dolog.

Nagyon fontos, hogy az egyház ne szűk látókörű gondolkodásban legyen, mert arra lettünk programozva, hogy győztesek legyünk, és elérjük ezt a világot. Isten ezt akarja közvetíteni felénk, hogy részeivé váljunk ennek. És hogy megváltoztassuk az egész világot, a helyet, ahol élünk, a városunkat. De a szűk látókör egyszerűen kizárja Istent. És nem arról van szó, hogy Isten nem beszél hozzánk, hanem arról van szó, hogy nem tudjuk befogadni, nem tudjuk megérteni ezt. Mert az elménkben van egy szűk látókör. Tudod, az előítélettel, vagy amikor elfogultak vagyunk az elménk területén, ez mindenféle dolog megértésétől vissza tud tartani bennünket - ha előítéletünk van valaki vagy valami iránt. Fölfedezted már azt, hogy a (…?) testvérek számára nagyon nehéz volt a szellemi dolgok megértése, hiszen úgy nevelték őket, egész életükben azt tanították nekik, hogy a Biblia időszakával véget ért a szellemi dolgoknak az ideje. Tehát mindezeket a dolgokat beprogramozták ide, az elméjükbe nekik. Szóval, ha valaki prédikált nekik a Szent Szellem keresztségéről, akkor itt fönt, az elméjükben, mindaz, amire megtanították őket, adott egy előítéletet és nem volt összhangban a hallott dolgokkal.

Ilyen előítélettel nem tudsz ezen átmenni. Mert olvasod ugyan Isten Igéjét, de nem az elméd nyitottságával. Nyitott szívvel, nyitott elmével kell jönnünk az Úrhoz, más szavakkal: alázattal, szelídséggel kell fogadnunk a beoltott Igét. Nagyon sok dolgot Isten ki akar nyilatkoztatni számunkra. És még mindig nem tudta kijelenteni ezt az egyháznak. Mert ha kijelentené is, egyszerűen nem bírjuk befogadni azt. Nagyon-nagyon sok dolgot, Isten olyan igazságokat ki akar nyilatkoztatni az Ő gyülekezetének, ami itt van benne az Ő Igéjében. Minden ott van, de a mi elménk nem képes befogadni azokat. Kell, hogy itt fent, az agyunkban változások történjenek.

De nem szabad, hogy vallásos módon gondolkodjunk, amikor azt kérdezzük, hogy: - Menjek most vásárolni? Szükségem van arra, hogy Isten mondjon nekem most valamit! Kell egy Ige erre! Hányan tudjátok, hogy e mögött egy vallásos szellem áll? Az ilyen kis dolgokban egyszerűen csak tedd meg! Nem kell mindent megkérdezni Istentől! Csak tedd meg! És mind e között Isten természetesen indíthat téged, hogy: Menj most! Mert lehet, hogy valakivel éppen találkoznod kell. De ha mész, hogy megcsináld a heti bevásárlásodat, nem kell, hogy azt mondd: Oh, Istenem, most menjek bevásárolni, vagy ne menjek bevásárolni? Mert a szellemed nem fogja azt mondani: Oh, ne, várj még tíz percet! Ez nem így működik! Isten azt mondja, hogy: Csak járj azon az úton, amit eléd tettem! Ha pedig letérnél arról az útról, beszélni fogok, szólni fogok hozzád. És általában, ha a heti bevásárlásodat csinálod, akkor nem térsz le az útról. Hányan tudjátok azt, hogy vannak ilyen szuper-szellemi keresztények: - Oh, Istenem, ez a Te akaratod? És Isten azt mondja: - Csak kérlek, csináld már! Menj el már! Mert ez annyira nem lényeges! Nem fontos! Csak menj, és vásárolj be!

Meg kell tanulnunk megéreznünk Isten Szellemének érzéseit! Tudod, megtanultál úgy járni és élni a te testedben, hogy a testnek az érzéseire tudsz figyelni. Például, ha éhséget érzel, akkor tudod, hogy a testednek szüksége van ételre. Ha fájdalmat érzel, tudod, hogy mit érzel. Érzed a hideget, a meleget. Pontosan tudod, ha a testnek ezek az érzései felmerülnek, vagy előjönnek, hogy hogyan reagálj ezekre. Ez már második természeted. Már a léleknek az érzéseit is megtanultad. Például amikor örömöt vagy félelmet érzel, vagy szeretetet, vagy szerelmet, vagy haragot, vagy gyűlöletet, vagy könyörületességet. Mindezek a léleknek az érzései már ismerősek számodra, és tudod, hogyan reagálj ezekre. De mi a helyzet a szellemed érzéseivel kapcsolatosan? Azokat ismered? Tudod, hogy hogyan reagálj ezekre? A szellemeddel kapcsolódsz az Úrhoz. És tudod, hogy a szellemednek is vannak érzései? A szellemed is érzékel dolgokat, amely az Úrhoz kapcsolódik. Hányat ismersz föl azok közül? És ezek állandóan folynak. De ez a komputer, ez a számítógép itt fönt azt mondja: - Á, ez csak egy érzés! Állandóan ez történik. És a szellemedből följön az elmédbe, és megérinti az érzelmeidet is. És elkezded érezni a szellemi embered érzéseit, érzékeléseit. De a lelkeden kívül nem tudod ezeket az érzékeléseket érezni. Mindenképpen a lelkeden keresztül kell mennie. Egyetértésben kell, hogy legyen a szellemeddel, de kell, hogy ez a lelkeden is átjöjjön. A lelkednek azon a területén keresztül, ami tudatos. Vagy a fizikai testeden keresztül, ahol igazából az érzés történik, tehát ahol érzed ezt.

Itt az idő, hogy elkezdjünk járni a szellemi emberünkben. Tudod, amikor vannak olyan dolgok a szellemünkben - bizonyos dolgok úgy ránk terhelődnek, vagy valami úgy mozdít bennünket -, ezeket a szellemi emberünkben érezzük, és nekünk el kell távolítanunk a zűrzavart vagy a felfordulást. Tehát mindazokat a dolgokat, amelyek akadályozzák ezt, és meg kell tanulnunk igaz módon Istennel járnunk. Ne felejtsük el, hogy az elménk nagyon-nagyon fontos, mert összhangban kell lennie a szellemünkkel ahhoz, hogy Istennel járhassunk. Semmi nincs az életedben, ami közelebb lenne hozzád. Nincs semmi az életedben, ami közelebb lenne a szellemedhez, mint a te elméd. Semmi sincs közelebb a szellemedhez, mint az elméd. Ezért van az, hogy a közvetítés szinte azonnali módon történik a szellemedből az értelmedig. Ezt meg kell értenünk, tehát ne tagadd meg ezeket a területeket (az elme), az életed ezen területeinek a funkcióját, vagy működését. Ne próbáld meg megfeszíteni az elmédet! Oké? A természetes elmédet, az óemberi gondolkodásodat igen. De te már új teremtés vagy Krisztusban. És ne próbáld meg akadályozni Isten Szellemének működését, amely megpróbál rajtad keresztül működni.

Az egyik legnagyobb akadály az előtt, hogy Szellemben járhass, az az, amikor nincs összhangban az elméd a szellemeddel, tehát nem kompatibilis. Az elmédet ehhez meg kell újítanod. Harmóniába, összhangba kell kerülnie a szellemünkkel. Amikor ez megtörténik, akkor mélységes változások kezdenek el benned végbemenni. Amikor elkezd megújulni az elméd, tele leszel világossággal, fénnyel. És hogyan újul ez meg? Kijelentésen keresztül, ami azonnal törli a régit, és helyettesíti az újjal. Azzal az új koncepcióval, vagy fogalommal, ami az igazság. Szóval, mi az első dolog, amit tenned kell? Meg kell fegyelmezned önmagad, hogy minőségi időt tölthess az Úrral. És ez legyen minőségi idő, nem csak idő. Minőségi időt kell töltenünk Isten Igéjével, beszédével és magával Istennel, amikor nem csörög a telefon, amikor nem sírnak a gyerekek, amikor nem kopog valaki az ajtónkon. Ehhez viszont neked kell az életedet átszervezned. És tudod, ha kisgyermekeid vannak, akkor lehet, hogy éjszaka kell fölkelned, hogy az Úrral lehess, és időt tölthess vele. A kérdés csak az, hogy mennyire fontos ez az egész neked.

És ahogy elkezdesz várni az Úrra, elkezdesz az Igéjén, beszédén gondolkodni, meditálni, forgatni azt magadban, és elkezdesz Istennel ilyen szinten találkozni, akkor átéléseid lesznek az Úrral, mert kijelentéseket kapsz Tőle. Akkor - hadd mondjam el neked -, soha többé nem leszel ugyanaz. És nem lesz az, hogy a következő nap már újra visszakerülsz a régi állapotba. Várakozol az Úrra, mert elárasztja ez az egész lényed Isten beszéde, az Ő szavai. Szellem és élet számodra. De ez nem történik meg addig, amíg nem adsz minőségi időt Isten Igéjének, vagy beszédének. Tudod, a Szellemmel betöltekezettek azt gondolják, hogy minden csak a Szellemről szól. De Isten Igéje, beszéde nélkül nem fog működni. Ha csak nem adsz minőségi időt Isten beszédének, Isten Igéjének, és nem tanulod meg, hogy hogyan találkozz az Igével úgy, mint élettel. Mint egy élő dologgal, mint élő Igével. Az elméd beprogramozása magától nem fog megváltozni. Ezért meg kell fegyelmezned magad, oda kell figyelned, hogy mit viszel be a szemeden keresztül, mire hallgatsz, mit hallgatsz meg, mit figyelsz, mit nézel meg, mit olvasol.

Természetesen lehetsz olyan helyzetben, amikor az teljesen kívül esik a te befolyásodon, vagy kontrollodon. Például munkahelyen ülsz, és egész nap rockzene megy a rádióban, vagy valami ehhez hasonló. Ha ilyen történik, és ez nincs a kontrollod vagy befolyásod alatt, akkor van benned, az elmédben egy olyan mechanizmus, amikor azt tudod mondani, hogy: - Én tudatosan nem fogadom be ezt az elmémbe! Olyan, mintha föltennél egy redőnyt ide. És ez megakadályozza, hogy beléd hatoljon, vagy beléd menjen. Ez az a hozzáállás, amikor azt mondod: nem fogadom be ezt, ami megpróbál bejönni! Mert ez megváltoztat. Amit beviszel, azért te vagy a felelős! Amit tudatosan hallgatsz, vagy megnézel, amit beviszel, ahhoz nem tudsz feltenni egy ilyen redőnyt. Az egyenesen be fog menni, be fog áradni. Ezért nagyon fontos az elménk megújítása! Halleluja!

(fordította: Gégény Éva)